标题：780年
中国纪年
780年，唐德宗神武圣文皇帝建中元年
历史大事
洪经纶罢魏博镇兵四万
建中元年（七八0）二月一日，德宗命黜陟使十一人分巡天下。本来魏博节度使田悦对朝廷还算恭顺，而河北黜陟使洪经纶不识时务，闻田悦有兵七万，符下，罢其四万，令还农。悦表面上从命，如数罢之。然后召集应罢者，故意激怒之，说：“你们久在军中，有父母妻子，现在一旦为黜陟使所罢，将靠什么生活呢！”众军士听后大哭。于是悦出家财以赐之，仍使各还军中。因此军士皆感恩田悦而怨朝廷。
杨炎欲继元载城原州
大历八年（七七三），元载欲城原州（今宁夏固原），不果。建中元年（七八0），杨炎独任大政，专以复恩仇为事，奏用元载遗策，再城原州以复秦、原二州。二月，命李怀光居前督作，朱泚、崔宁各将万人翼其后。又诏泾州为筑城之具，泾之将士怒拒之。会刘文喜亦据泾州抗命，朝廷讨之，历时三月，乱平而原州亦不果城。
韩洄判度支，杜佑为江淮水陆转运使
杨炎罢度支、转运等使后，命金部、仓部代其职。但尚书省诸司失职已久，难以胜任，因此天下财赋无所总领。建中元年（七八0）三月二十八日，以谏议大夫韩洄为户部侍郎、判度支事，以金部郎中杜佑领江淮水陆转运使，皆如旧制。
刘文喜反
建中元年（七八0）二月十二日，以邠宁节度使李怀光兼四镇、北庭行营、泾原节度使，使其移军原州；以四镇、北庭留后刘文喜为别驾，李怀光先为邠宁节度使，即杀温儒雅等老将，军令严厉。及兼泾原节度使，诸将皆惧怕，恐也被杀。刘文喜乘机占据泾州，不受诏命，并上疏请以段秀实为帅，或则朱泚。二月二十八日，朝廷以朱泚兼四镇、北庭行营，泾原节度使，代李怀光。刘文喜又不受诏，想自立为节度使。四月一日，据泾州叛，遣其子质于吐蕃以求援。德宗命朱泚、李怀光帅兵讨之，又命神策军使张巨济帅禁兵两千助战。
刘文喜据泾州叛，讨平之
朱泚等围刘文喜于泾州，杜其出入，坚壁不与之战，但城久不能拔。时方旱，征发军粮困难，内外骚然不安，朝臣上书德宗请赦文喜之罪，德宗不听，说：“小祸不除，何以令天下！”文喜使其部将刘海宾入奏，海宾对德宗说：“臣是陛下藩邸部曲，岂肯附叛臣。但文喜现在求为节度使，愿陛下暂授之，文喜得之，必怠，臣就可以借机除之。”德宗说：“名器不可假人，旌节不能轻授。”并使海宾归告文喜，令军队攻之如初。德宗又减御膳以济军，泾州城中将士当受春服者，仍旧赐之。因此众皆知德宗志不可动。当时吐蕃正与唐修好，不肯为文喜发兵，因此城中势穷。建中元年（七八0）五月二十七日，刘海宾与诸将共杀文喜，传首京师。
放张涉归田里
建中元年（七八0）三月，翰林学士、左散骑常侍张涉私受前湖南观察使辛京杲金，事觉，德宗大怒，欲置于法。时淮西李忠臣以检校司空、同平章事，奉朝请，留京师，向于德宗：“陛下贵为天子，而先生（张涉曾侍读东宫）以乏财犯法，以臣愚观之，非先生之过也。”德宗意解，放涉归田里。
吐蕃遣使入朝
吐蕃始闻唐朝遣使者韦伦归其俘，不之信，及俘先入境，各还自己部落，都说：“唐新天子即位，出宫人，放禽兽，英威圣德，洽于中国。”吐蕃听后大喜，遂除道迎韦伦。赞普即遣使随伦入贡。建中元年（七八0）年四月九日，吐蕃使至京师，德宗礼接之。既而蜀将上言：“吐蕃豺狼，不可归所俘获。”德宗说：“戎狄犯边则击之，服则归之。击之以示威，归之以示信。如果威信不立，何以怀远!”命悉归其所俘。
唐德宗生日拒贡献
代宗之时，每遇元日、冬至、端午、生日，各州府于常赋之外竞为贡献，贡献多者则悦之。因此武将、奸吏借此侵渔下民，祸害无穷。建中元年（七八0）四月十九日，德宗生日，四方贡献皆不受。李正己、田悦各献缣三万匹，德宗命全归之度支以代租赋。
唐册顿莫贺为回纥可汗
初，回纥风俗淳朴，君臣等级不严，所以众志专一，出师无敌。及助唐平定安史之乱，唐赏赐甚多，登里可汗遂妄自尊大，筑宫殿以居，妇人多粉黛文绣之饰，风俗始坏。及代宗卒，德宗遣中使梁文秀往告哀，登里骄横不加礼接。九姓胡附于回纥者，乘机说登里中国富饶，乘其丧而伐之，可有大利。登里从之，欲举国入寇。其相顿莫贺达干乃登里之从父兄，进谏说：“唐是大国，无负于我，我前年侵太原，获羊马数万，可谓大捷，但道远粮乏，士卒多徒手而归。现在举国深入，如果不胜，我们将无退路。”登里不听。顿莫贺乘人心不欲南侵之机，举兵杀登里，并杀九姓胡两千人，自立为合骨咄禄毗伽可汗，遣其臣聿达干与梁文秀入见唐天子，愿为藩臣，以待诏命，建中元年（七八0）六月二十二日，德宗命京兆少尹源休册顿莫贺为武义成功可汗。
曹王李皋召降王国良
建中元年（七八0）七月四日，邵州（今湖南邵阳）叛将王国良降。国良本是湖南牙将，观察使辛京杲使其戍武冈（今湖南城步），抵御西原蛮。京杲贪暴，因国良家富，京杲以死罪加之。国良惧，遂据武冈反，与西原蛮合兵，有众千人，侵掠州县，朝廷遂诏荆南、黔中、江南西道、桂管诸道合兵讨之，但连年不能克。及曹王皋为湖南观察使，乃遗国良书说：“你并不是真心要反叛，而是迫不得已。我与你一样曾被辛京杲诬陷，但已被朝廷洗雪，怎忍心与你交战呢！你幸而遇我，如果不速降，则后悔无及。”国良见书，既惊且喜，遂遣使乞降，但还犹豫不决。皋乃假装成使者，只带一从骑，行五百里，至国良营门，大呼道：“我是曹王皋，来此受降！”全军大惊。国良走出，迎拜请罪。皋握其手，约为兄弟，并尽焚其攻守战具，散其兵，使还农。德宗遂下诏赦国良罪，赐名惟新。
德宗遣中使杀刘晏
荆南节度使庾准受宰相杨炎的指使，诬奏忠州刺史刘晏与朱泚书，请其营救，辞多怨望；又奏晏召补州兵，欲拒朝命，炎证成其罪。建中元年（七八0）七月德宗密遣中使至忠州缢杀晏，二十七日，始下诏赐死。天下皆以为冤。刘晏是唐代著名的理财家，在安史之乱以后，总管全国财政二十余年。针对当时中央控制的地区缩小，军费不断增加，财政入不敷出，物价昂贵，和漕运破坏，关中粮荒等弊病，作了许多重要的改革。首先是平抑物价。当时物资缺乏，物价腾贵，刘晏以巡院为基地，招募了许多疾走者，随时通报全国各地的物价，以便及时采取措施，平衡物价。刘晏认为户口增多，则赋税自广。所以其理财常以爱民为先。在各重要城市设置粮仓，丰年则贵籴，歉收则贱粜，应民之急，未曾失时。因此民得以安居乐业，户口蕃息，财政收入也大增。刘晏还认为“办集众务，在于得人”所以必择“通敏、精悍、廉勤之士而用之”。其次是改进盐法。针对当时盐由朝廷官卖产生的州县盐吏扰民的弊病。刘晏只在产盐地区设官，把盐加价卖给商人，再由商人转销各地。对于离产盐区较远的地方，则由官方转盐于其地贮之，等商绝盐贵时，就减价卖出，被称为“常平盐”。又在全国各地设置巡院，查禁私盐。经过改革整顿，朝廷盐利大增，而民不乏盐，盐税从原来的六十万缗增至六百余万缗。再就是改进漕运法。安史之乱后，北方地区由于遭受战乱的破坏，唐朝的财政几乎全部依靠江南地区的赋税供给。刘晏采取措施，恢复了遭受战乱破坏的水路运输，发展了过去裴耀卿的分段运输法，“缘水置仓，转相受给”，降低了运费，减少了损耗，提高了效率。又设场专门制造船只，组织运输船队，派军队押运，保证中途安全。刘晏的财政改
革取得了很大的成功，唐代言理财之效，必以晏为首。
张光晟杀回纥使者
建中元年（七八0）八月三日，振武（今内蒙古托克托）留后张光晟杀回纥使者董突等九百余人。董突是回纥武义可汗叔父。代宗之世，九姓胡常冒回纥之名，杂居京师，殖货纵暴，与回纥同为患祸。德宗即位后，命董突尽帅其徒归国，所载物甚多。至振武，留居数月，厚求资给，每天食肉千斤，并纵樵牧者为暴踏践果稼，振武民多苦之。留后张光晟想尽杀回纥，夺取其财物，但畏其强，未敢下手。九姓胡听说其种族被新可汗诛杀，多逃亡，董突严加防备，其不得逃者，不敢归，于是就密献计于光晟，请杀回纥。光晟听后喜其党分裂，许之。德宗因为过去曾在陕州（今河南陕县）受回纥之辱（事在宝应元年七六二），心中恨之。光晟知德宗之旨，乃上奏说：“回纥本族人并不多，之所以强，是因为群胡依附之。现二族自相残杀，如果不乘机除之，而送还其人与财，正是借寇兵而赍盗粮。故请杀之以除害。”光晟三奏，德宗都不许。于是光晟就让副将故意挑衅，过其馆门而不为礼，董突大怒，执副将鞭之。光晟遂帅兵袭击，并九姓胡尽杀之。只留一胡人，使其回国为证，说回纥先鞭辱我大将，且阴谋袭据振武城，所以我不得不诛杀之。德宗即征召光晟为右金吾将军，遣中使王嘉祥往回纥慰之。回纥要诛专杀者以复仇，德宗因贬光晟为睦王（德宗弟述）傅以慰回纥之意。
薛邕因赃被贬
德宗以宣歙观察使薛邕文雅旧臣，征为左丞。邕离宣州时，盗隐宫物以巨万计，殿中侍御史员宇揭发之。建中元年（七八0）十月九日，贬邕为连山（今广西连县）县尉。自此州县官吏始畏朝典，不敢放纵。德宗初即位，疏斥宦官，亲任朝士，而张涉以儒学入仕，薛邕以文雅登朝，相继因赃被贬。于是宦官武将得以此为藉口，说：“南牙文臣贪赃动至巨万，反说我们浊乱天下，难道不是欺人之谈吗！”德宗也因此心中疑惑，不知如何倚靠。
德宗命嫁诸宗女
安史之乱以来，因国家多事，公主、郡、县主多不能按时出嫁，至有头发已白，尚居禁中；有的十年不得见天子。德宗即位，始引见诸宗女，对尊者致敬，卑者存慰，命悉嫁之。建中元年（七八0）十一月十九、二十日两天，就嫁岳阳等十一县主。又命礼官定公主拜见舅姑及婿之伯叔兄姊礼。先是公主下嫁，舅姑拜之，妇不答；今改为舅姑坐受于中堂，伯叔兄姊立受于东序，如庶民家人礼。
统计天下税户税钱及兵数
唐德宗建中元年（七八0），天下税户三百0八万五千0七十六，兵之著籍者七十六万八千余人，税钱一千0八十九万八千余缗，谷二百一十五万七千余斛。
高仲武编成《中兴间气集》
建中元年（七八0），文学家高仲武编成《中兴间气集》二卷，为现存十种唐人选唐诗之一。选录自至德元载（七五六）至大历末年（七七九）的诗，包括钱起、张南史共二十六人的诗一百三十二首。因所选皆是安史之乱后唐肃宗、代宗中兴时期的作品，故以“中兴”为名。大部分是“大历十才子”派流连光景、送别题咏的篇章。其书仿照《河岳英灵集》的体例，对每位诗人略加评述。高仲武，渤海（今河北南皮）人，生平不详。
颜真卿　（七0九－七八0），山东临沂人。开元二十二年（七三四）中进士，历任户部侍郎、尚书左丞、刑部尚书诸职，曾受封为鲁郡公，任平原郡为太守，后世称颜鲁公、颜平原、颜太师。
诗人钱起约卒于本年前后。起字仲文，吴兴人，著有《钱考功集》。
明史记载
代宗睿文孝武皇帝下建中元年（庚申，公元七八零年） 
春，正月，丁卯朔，改元。群臣上尊号曰圣神文武皇帝；赦天下。始用杨炎议，命黜陟使与观察使、刺史“约百姓丁产，定等级，作两税法。比来新旧征科色目，一切罢之；二税外辄率一钱者，以枉法论。”唐初，赋敛之法曰租、庸、调，有田则有租，有身则有庸，有户则有调。玄宗之末，版籍浸坏，多非其实。及至德兵起，所在赋敛，迫趣取办，无复常准。赋敛之司增数而莫相统摄，各随意增科，自立色目，新故相仍，不知纪极。民富者丁多，率为官、为僧以免课役，而贫者丁多，无所伏匿，故上户优而下户劳。吏因缘蚕食，民旬输月送，不胜困弊，率皆逃徙为浮户，其土著百无四五。至是，炎建议作两税法，先计州县每岁所应费用及上供之数而赋于人，量出以制入。户无主、客，以见居为簿；人无丁、中，以贫富为差；为行商者，在所州县税三十之一，使与居者均，无侥利。居人之税，秋、夏两征之。其租、庸、调杂徭悉省，皆总统于度支。上用其言，因赦令行之。 
初，左仆射刘晏为吏部尚书，杨炎为侍郎，不相悦。元载之死，晏有力焉。及上即位，晏久典利权，众颇疾之，多上言转运使可罢；又有风言晏尝密表劝代宗立独孤妃为皇后者。杨炎为宰相，欲为元载报仇，因为上流涕言：“晏与黎干、刘忠翼同谋，臣为宰相不能讨，罪当万死！”崔祐甫言：“兹事暖昧，陛下已旷然大赦，不当复究寻虚语。”炎乃建言：“尚书省，国政之本，比置诸使，分夺其权，今宜复旧。”上从之。甲子，诏天下钱谷皆归金部、仓部，罢晏转运、租庸、青苗、盐铁等使。 
二月，丙申朔，命黜陟使十一人分巡天下。先是，魏博节度使田悦事朝廷犹恭顺，河北黜陟使洪经纶，不晓时务，闻悦军七万人，符下，罢其四万，令还农。悦阳顺命，如符罢之。既而集应罢者，激怒之曰：“汝曹久在军中，有父母妻子，今一旦为黜陟使所罢，将何资以自衣食乎！”众大哭。悦乃出家财以赐之，使各还部伍。于是军士皆德悦而怨朝廷。 
崔祐甫以疾，多不视事。杨炎独任大政，专以复恩仇为事，奏用元载遗策城原州，又欲发两京、关内丁夫浚丰州陵阳渠，以兴屯田。上遣中使诣泾原节度使段秀实，访以利害，秀实以为：“今边备尚虚，未宜兴事以召寇。”炎怒，以为沮已，征秀实为司农卿。丁未，邠宁节度使李怀光兼四镇、北庭行营、泾原节度使，使移军原州，以四镇、北庭留后刘文喜为别驾。京兆尹严郢奏：“案朔方五城，旧屯沃饶之地，自丧乱以来，人功不及，因致荒废，十不耕一。若力可垦辟，不俟浚渠。今发两京、关辅人于丰州浚渠营田，计所得不补所费，而关辅之人不免流散，是虚畿甸而无益军储也。”疏奏，不报。既而陵阳渠竟不成，弃之。 
上用杨炎之言，托以奏事不实，己酉，贬刘晏为忠州刺史。 
癸丑，以泽潞留后李抱真为节度使。 
杨炎欲城原州以复秦、原，命李怀光居前督作，朱泚、崔宁各将万人翼其后。诏下泾州为城具，泾之将士怒曰：“吾属为国家西门之屏，十馀年矣。始居邠州，甫营耕桑，有地著之安。徙屯泾州，披荆榛，立军府；坐席未暖，又投之塞外。吾属何罪而至此乎！”李怀光始为邠宁帅，即诛温儒雅等，军令严峻。及兼泾原，诸将皆惧，曰：“彼五将何罪而为戮？今又来此，吾属能无忧乎！”刘文喜因众心不安，据泾州，不受诏，上疏复求段秀实为帅，不则朱泚。癸亥，以朱泚兼四镇、北庭行军、泾原节度使，代怀光。 
三月，翰林学士、左散骑常侍张涉受前湖南观察使辛京杲金，事觉；上怒，欲置于法。时李忠臣以检校司空、同平章事、奉朝请，言于上曰：“陛下贵为天子，而先生以乏财犯法，以臣愚观之，非先生之过也。”上意解，辛未，放涉归田里。辛京杲以私忿杖杀部曲，有司奏京杲罪当死，上将从之。李忠臣曰：“京杲当死久矣！”上问其故。忠臣曰：“京杲诸父兄弟皆战死，独京杲至今尚存，臣故以为当死久矣。”上悯然，左迁京杲诸王傅。忠臣乘机救人，多此类。 
杨炎罢度支、转运使，命金部、仓部代之。既而省职久废，耳目不相接，莫能振举，天下钱谷无所总领。癸巳，复以谏议大夫韩洄为户部侍郎、判度支，以金部郎中万年杜佑权江、淮水陆转运使，皆如旧制。刘文喜又不受诏，欲自邀旌节；夏，四月，乙未朔，据泾州叛，遣其子质于吐蕃以求援。上命朱泚、李怀光讨之，又命神策军使张巨济将禁兵二千助之。 
吐蕃始闻韦伦归其俘，不之信，及俘入境，各还部落，称：“新天子出宫人，放禽兽，英威圣德，洽于中国。”吐蕃大悦，除道迎伦。赞普即发使随伦入贡，且致赙赠。癸卯，至京师，上礼接之。既而蜀将上言：“吐蕃豺狼，所获俘不可归。”上曰：“戎狄犯塞则击之，服则归之。击以示威，归以示信。威信不立，何以怀远！”悉命归之。 
代宗之世，每元日、冬至、端午、生日，州府于常赋之外竞为贡献，贡献多者则悦之。武将、奸吏，缘此侵渔下民。癸丑，上生日，四方贡献皆不受。李正己、田悦各献缣三万匹，上悉归之度支以代租赋。 
五月，戊辰，以韦伦为太常卿。乙酉，复遣伦使吐蕃。伦请上自为载书，与吐蕃盟。杨炎以为非敌，请与郭子仪辈为载书以闻，令上画可而已，从之。 
朱泚等围刘文喜于泾州，杜其出入，而闭壁不与战，久之不拔。天方旱，征发馈运，内外骚然，朝臣上书请赦文喜以苏疲人者，不可胜纪。上皆不听，曰：“微孽不除，何以令天下！”文喜使其将刘海宾入奏，海宾言于上曰：“臣乃陛下籓邸部曲，岂肯附叛人，必为陛下枭其首以献。但文喜今所求者节而已，愿陛下姑与之，文喜必怠，则臣计得施矣。上曰：“名器不可假人，尔能立效固善，我节不可得也。”使海宾归以告文喜，而攻之如初。减御膳以给军士，城中将士当受春服者，赐予如故。于是众知上意不可移。时吐蕃方睦于唐，不为发兵，城中势穷。庚寅，海宾与诸将共杀文喜，传首，而原州竟不果城。自上即位，李正己内不自安，遣参佐入奏事；会泾州捷奏至，上使观文喜之首而归。正己益惧。 
六月，甲午朔，门下侍郎、同平章事崔祐甫薨。 
术士桑道茂上言：“陛下不出数年，暂有离宫之厄。臣望奉天有天子气，宜高大其城以备非常。”辛丑，命京兆发丁夫数千，杂六军之士，筑奉天城。 
初，回纥风俗朴厚，君臣之等不甚异，故众志专一，劲健无敌。及有功于唐，唐赐遗甚厚，登里可汗始自尊大，筑宫殿以居，妇人有粉黛文绣之饰。中国为之虚耗，而虏俗亦坏。及代宗崩，上遣中使梁文秀往告哀，登里骄不为礼。九姓胡附回纥者，说登里以中国富饶，今乘丧伐之，可有大利。登里从之，欲举国入寇。其相顿莫贺达干，登里之从父兄也，谏曰：“唐，大国也，无负于我，吾前年侵太原，获羊马数万，可谓大捷，而道远粮乏，比归，士卒多徒行者。今举国深入，万一不捷，将安归乎！”登里不听。顿莫贺乘人心之不欲南寇也，举兵击杀之，并九姓胡二千人，自立为合骨咄禄毘伽可汗，遣其臣聿达干与梁文秀俱入见，愿为籓臣，垂发不翦，以待册命。乙卯，命京兆少尹临漳源休册顿莫贺为武义成功可汗。 
秋，七月，丙寅，邵州贼帅王国良降。国良本湖南牙将，观察使辛京杲使戍武冈，以扞西原蛮。京杲贪暴，国良家富，京杲以死罪加之。国良惧，据县叛，与西原蛮合，聚众千人，侵掠州县，濒湖千里，咸被其害。诏荆、黔、洪、桂诸道合兵讨之，连年不能克。及曹王皋为湖南观察使，曰：“驱疲?，诛反仄，非策之得者也。”乃遗国良书，言：“将军非敢为逆，欲救死耳。我与将军俱为辛京杲所构，我已蒙圣朝湔洗，何心复加兵刃于将军乎！将军遇我，不速降，后悔无及！”国良且喜且惧，遣使乞降，犹疑未决。皋乃假为使者，从一骑，越五百里，抵国良壁，鞭其门，大呼曰：“我曹王也，来受降！”举军大惊。国良趋出，迎拜请罪。皋执其手，约为兄弟，尽焚攻守之具，散其众，使还农。诏赦国良罪，赐名惟新。 
辛巳，遥尊上母沈氏为皇太后。 
荆南节度使庾准希杨炎指，奏忠州刺史刘晏与朱泚书求营救，辞多怨望，又奏召补州兵，欲拒朝命，炎证成之。上密遣中使就忠州缢杀之，己丑，乃下诏赐死。天下冤之。 
初，安、史之乱，数年间，天下户口什亡八九，州县多为籓镇所据，贡赋不入，朝廷府库耗竭，中国多故，戎狄每岁犯边，所在宿重兵，仰给县官，所费不赀，皆倚办于晏。晏初为转运使，独领陕东诸道，陕西皆度支领之，末年兼领，未几而罢。晏有精力，多机智，变通有无，曲尽其妙。常以厚直募善走者，置递相望，觇报四方物价，虽远方，不数日皆达使司，食货轻重之权，悉制在掌握，国家获利，而天下无甚贵甚贱之忧。常以为：“办集众务，在于得人，故必择通敏、精悍、廉勤之士而用之；至于句检簿书、出纳钱谷，事虽至细，必委之士类；吏惟书符牒，不得轻出一言。”常言：“士陷赃贿，则沦弃于时，名重于利，故士多清修；吏虽洁廉，终无显荣，利重于名，故吏多贪污。”然惟晏能行之，它人效者终莫能逮。其属官虽居数千里外，奉教令如在目前，起居语言，无敢欺绐。当时权贵，或以亲故属之者，晏亦应之，使俸给多少，迁次缓速，皆如其志，然无得亲职事。其场院要剧之官，必尽一时之选。故晏没之后，掌财赋有声者，多晏之故吏也。晏又以为户口滋多，则赋税自广，故其理财常以养民为先。诸道各置知院官，每旬月，具州县雨雪丰歉之状白使司，丰则贵籴，歉则贱粜，或以谷易杂货供官用，及于丰处卖之。知院官始见不稔之端，先申，至某月须如干蠲免，某月须如干救助，及期，晏不俟州县申请，即奏行之，应民之急，未尝失时，不待其困弊、流亡、饿殍，然后赈之也。由是民得安其居业，户口蕃息。晏始为转运使，时天下见户不过二百万，其季年乃三百馀万；在晏所统则增，非晏所统则不增也。其初财赋岁入不过四百万缗，季年乃千馀万缗。晏专用榷盐法充军国之用。时自许、汝、郑、邓之西，皆食河东池盐，度支主之；汴、滑、唐、蔡之东，皆食海盐，晏主之。晏以为官多则民扰，故但于出盐之乡置盐官，收盐户所煮之盐转鬻于商人，任其所之，自馀州县不复置官。其江岭间去盐乡远者，转官盐于彼贮之。或商绝盐贵，则减价鬻之，谓之常平盐，官获其利而民不乏盐。其始江、淮盐利不过四十万缗，季年乃六百馀万缗，由是国用充足而民不困弊。其河东盐利，不过八十万缗，而价复贵于海盐。先是，运关东谷入长安者，以河流湍悍，率一斛得八斗至者，则为成劳，受优赏。晏以为江、汴、河、渭，水力不同，各随便宜，造运船，教漕卒，江船达扬州，汴船达河阴，河船达渭口，渭船达太仓，其间缘水置仓，转相受给。自是每岁运谷或至百馀万斛，无斗升沉覆者。船十艘为一纲，使军将领之，十运无失，授优劳，官其人。数运之后，无不斑白者。晏于扬子置十场造船，每艘给钱千缗。或言“所用实不及半，虚费太多。”晏曰：“不然，论大计者固不可惜小费，凡事必为永久之虑。今始置船场，执事者至多，当先使之私用无窘，则官物坚牢矣。若遽与之屑屑校计锱铢，安能久行乎！异日必有患吾所给多而减之者；减半以下犹可也，过此则不能运矣。”其后五十年，有司果减其半。及咸通中，有司计费而给之，无复羡馀，船益脆薄易坏，漕运遂废矣。晏为人勤力，事无闲剧，必于一日中决之，不使留宿，后来言财利者皆莫能及之。 
八月，甲午，振武留后张光晟杀回纥使者突董等九百馀人。突董者，武义可汗之叔父也。代宗之世，九姓胡常冒回纥之名，杂居京师，殖货纵暴，与回纥共为公私之患。上即位，命突董尽帅其徒归国，辎重甚盛。至振武，留数月，厚求资给，日食肉千斤，他物称是，纵樵牧者暴践果稼，振武人苦之。光晟欲杀回纥，取其辎重，而畏其众强，未敢发。九姓胡闻其种族为新可汗所诛，多道亡，突董防之甚急。九姓胡不得亡，又不敢归，乃密献策于光晟，请杀回纥。光晟喜其党类自离，许之。上以陕州之辱，心恨回纥。光晟知上旨，乃奏称：“回纥本种非多，所辅以强者，群胡耳。今闻其自相鱼肉，顿莫贺新立，移地健有孽子，及国相、梅钅录各拥兵数千人相攻，国未定。彼无财则不能使其众，陛下不乘此际除之，乃归其人，与之财，正所谓借寇兵赍盗粮者也。请杀之。”三奏，上不许。光晟乃使副将过其馆门，故不为礼；突董怒，执而鞭之数十。光晟勒兵掩击，并群胡尽杀之，聚为京观。独留二胡，使归国为证，曰：“回纥鞭辱大将，且谋袭据振武，故先事诛之。”上征光晟为右金吾将军，遣中使王嘉祥征致信币。回纥请得专杀者以复仇，上为之贬光晟为睦王傅以慰其意。 
丁未，加卢龙、陇右、泾原节度使朱泚兼中书令，卢龙、陇右节度如故。以舒王谟为四镇、北庭行军、泾原节度大使，以泾州牙前兵马使河中姚令言为留后。谟，邈之子也，早孤，上子之。 
癸丑，诏赠太后父、祖、兄、弟官，及自馀宗族男女拜官封邑者告第告身，凡百二十有七通；中使以马负而赐之。 
九月，壬午，将作奏宣政殿廊坏，十月魁冈，未可修。上曰：“但不妨公害人，则吉矣。安问时日！”即命修之。 
大历以前，赋敛出纳俸给皆无法，长吏得专之；重以元、王秉政，货赂公行，天下不按赃吏者殆二十年。惟江西观察使路嗣恭案虔州刺史源敷翰，流之。上以宣歙观察使薛邕，文雅旧臣，征为左丞。邕去宣州，盗隐官物以巨万计，殿中侍御史员?发之。 
冬，十月，己亥，贬连山尉。于是州县始畏朝典，不敢放纵。 
上初即位，疏斥宦官，亲任朝士，而张涉以儒学入侍，薛邕以文雅登朝，继以赃败。宦官武将得以借口，曰：“南牙文臣赃动至巨万，而谓我曹浊乱天下，岂非期罔邪！”于是上心始疑，不知所倚杖矣。 
中书舍人高参请分遣诸沈访求太后，庚寅，以睦王述为奉迎使，工部尚书乔琳副之，又命诸沈四人为判官，与中使分行诸道求之。 
十一月，初令待制官外，更引朝集使二人，访以时政得失，远人疾苦。 
先是，公主下嫁者，舅姑拜之，妇不答。上命礼官定公主拜见舅、姑及婿之诸父、兄、姊之仪，舅、姑坐受于中堂，诸父、兄、姊立受于东序，如家人礼。有县主将嫁，择用丁丑。是日，上之从父妹卒，命罢之。有司奏：“供张已备，且殇服不足废事。”上曰：“尔爱其费，我爱其礼。”卒罢之。至德以来，国家多事，公主、郡、县主多不以时嫁。有华发者，虽居禁中，或十年不见天子。上始引见诸宗女，尊者致敬，卑者存慰，悉命嫁之。所赍小大之物，必经心目。己卯、庚辰二日，嫁岳阳等凡十一县主。 
吐蕃见韦伦再至，益喜。十二月，辛卯朔，伦还，吐蕃遣其相论饮明思等入贡。 
是岁，册太子母王氏为淑妃。 
天下税户三百八万五千七十六，籍后七十六万八千馀人，税钱一千八十九万八千馀缗，谷二百一十五万七千馀斛。